**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

Na podlagi 4. alineje 24. člena Statuta Društva za športno rekreacijo Murska Sobota, z dne 10.12.2008, je Izvršni odbor na svoji 15. redni seji, dne 19. septembra 2016 sprejel

**PRAVILNIK O PLAČILU VADNINE**

**DŠR Murska Sobota**

**Sekcija za športno gimnastiko**

**Za šolsko leto 2016/2017**

1. ČLEN

Pravilnik o plačilu vadnine v DŠR Murska Sobota določa pogoje za plačilo vadnine v DŠR Murska Sobota in višino vadnine.

2. ČLEN

Vadnina je dohodek DŠR Murska Sobota, ki razpolaga s finančnimi sredstvi in letnim finančnim načrtom, sprejetim na občnem zboru DŠR Murska Sobota.

3. ČLEN

Plačilo vadnine je obvezno za vse člane, ki želijo trenirati po strokovnem programu Gimnastične zveze Slovenije, ki zagotavlja kakovosten razvoj tekmovalcev in drugih udeležencev trenažnega procesa v športni disciplini športna gimanstika in akrobatika.

S podpisom pristopne izjave za vključitev v trenažni proces DŠR Murska Sobota Sekcije za športno gimnastiko, se podpisnik udeleženec ali njegov zakoniti zastopnik zaveže, da bo plačeval vadnino v celotnem šolskem letu 2016/2017. Pristopna izjava je priloga tega pravilnika.

Vadnina je namenjena zlasti plačilu vaditeljev in trenerjev ter osnovnih stroškov DŠR Murska Sobota*.*

Vadnino DŠR Murska Sobota plačujejo vsi udeleženci trenažnega procesa, ki so vključeni v vadbeni ali/in tekmovalni proces, tako registrirani kot neregistrirani.

Plačila vadnine je lahko delno oproščen tekmovalec oz. drugi udeleženec trenažnega procesa, ki poda vlogo izvršnemu odboru za delno oprostitev in vsebuje naslednje osnovne

elemente:

- zdravniško potrdilo - daljša bolezen ali težja poškodba

- daljša opravičena odsotnost.

Popolne oprostitve plačila vadnine ni. Iz zgoraj navedenih elementov je tekmovalec oz. drugi udeleženec trenažnega procesa lahko delno oproščen plačila vadnine na osnovi daljše bolezni ali težje poškodbe na podlagi zdravniškega potrdila ali druge opravičene odsotnosti.

O delni oprostitvi plačila vadnine odloča o vsakem posamičnem primeru izvršni odbor DŠR Murska Sobota. Odločitev izvršnega odbora o delni oprostitvi plačila vadnine velja v

naslednjem mesecu po mesecu, ko je tekmovalec oz. drugi udeleženec trenažnega procesa pri DŠR Murska Sobota vložil prošnjo za delno oprostitev plačila vadnine.

Avtomatične oprostitve plačila vadnine ni, ne glede na to, kolikokrat tekmovalec ali drugi udeleženec trenažnega procesa vadi oz. trenira.

4. ČLEN

Vadnine so odvisne od oblike trenažnega procesa:



\*Vsaka triada traja 12. tednov:

1. triada: 19.9.2016 do 16.12.2016 - plačilo vadnine se izvrši do 21.10.2016 (v času jesenskih šolskih počitnic t.j. od 31.10. 2016 do 4.11.2016 se vadba ne izvaja)
2. triada: 19.12.2016 do 24.3.2017 (v času decembrskih praznikov t.j. od 26.12.2015 do 30.12.2016 in v času zimskih šolskih počitnic t.j. 20.2.2017 do 24.2.2017 vadba ne poteka) – plačilo vadnine se izvrši do 21.1.2016
3. triada: 27.3.2017 do 23.6.2017 - plačilo vadnine se izvrši do 21.4.2017 (v času prvomajskih praznikov t.j od 27.4.2017 do 2.5.2017 se vadba ne izvaja)





Višina vadnine ni vezana na število opravljenih treningov, ampak je pavšalni znesek razdeljen na 10 mesecev, zaradi česar je vadnina skozi leto, ne glede na intenzivnost enaka.

Trenažni proces poteka po v naprej določenem urniku razen v času jesenskih, božično-novoletnih in prvomajskih počitnic ter na dela prostih dnevih.

Vadnina ne zajema kotizacij za tekmovalce in prevoznih stroškov ter drugih aktivnosti ki jih organizira DŠR Murska Sobota.

Vadnina se ne plačuje le za meseca julij in avgust v šolskem letu 2016/2017.

Vadnina se plačuje na TRR 0234 0001 2604 175 društva za tekoči mesec do 21. v posameznem mesecu, po izstavljenem računu, ki ga prejme otrok na treningu.

Za zamudo pri plačilih se lahko zaračunajo zakonite zamudne obresti.

5. ČLEN

Vadnino so obvezni plačevati vsi udeleženci trenažnega procesa, ki trenirajo in ravno tako tisti, ki ne trenirajo oziroma so odsotni po lastni krivdi (tudi v primerih dopustov in drugih odsotnosti).

6. ČLEN

Posamezniku, ki ne plača vadnine tudi po opozorilu, po iztečenem roku za plačilo dolga,

ni več omogočeno treniranje in tekmovanje. Ko je obveznost poravnana izvršni odbor DŠR Murska Sobota odloči o ponovni vključitvi udeleženca trenažnega procesa nazaj v delo selekcije.

Vse vadnine, ki do 30. junija 2017 za šolsko leto 2016/2017 ne bodo poravnane, bodo izterjane po sodni poti.

7. ČLEN

V primeru odhoda udeleženca trenažnega procesa iz DŠR Murska Sobota (prestop), se udeležencu trenažnega procesa izda izpisnica in športna izkaznica šele ob poplačilu vseh tekočih in morebitnih zaostalih obveznosti iz naslova vadnine.

8. ČLEN

Kadar sta v društvu 2 (dva) ali več udeležencev trenažnega procesa iz iste družine, se vadnina plačuje za 1 (enega) udeleženca trenažnega procesa v celoti, drugi in vsi nadaljnji udeleženci trenažnega procesa iste družine pa plačuje nižjo vadnino od določene višine kot je to določeno v 4. členu.

9. ČLEN

Vsi udeleženci trenažnega procesa so upoštevati navodila trenerja, tako da ne bodo ogrožali same sebe in druge. V primeru poškodbe ali nastopa bolezni, je o tem potrebno obvestiti trenerja. Vsi udeleženci trenažnega procesa, vadijo na lastno odgovornost.

Vsi udeleženci trenažnega procesa soglašajo s fotografiranjem za potrebe društva in objavo fotografij na spletni strani društva in društvenih glasilih.

9. ČLEN

Pravilnik o plačevanju vadnine stopi v veljavo naslednji dan, ko ga sprejme Izvršni

odbor društva in velja za šolsko leto 2016/2017.

Datum: 19. september 2016

Številka: DŠR-14/2016

predsednik DŠR Murska Sobota:

dr. Darijo Ilić, univ.dipl.inž.zoot.

Priloga:

* Pristopna izjava

PRILOGA: PRISTOPNA IZJAVA 2016/2017



SPODAJ PODPISANI UDELEŽENEC ALI ZAKONITI ZASTOPNIK IN PLAČNIK IZJAVLJAM, DA SEM SEZNANJEN S STATUM DRUŠTVA ZA ŠPORTNO REKRECIJO MURSKA SOBOTA Z DNE 10.12.2008 IN S PRAVILNIKOM O VADNINI Z DNE 30.8.2016 TER S SKLEPOM O VIŠINI ČLANARINE ZA LETO 2016 Z DNE 30.8.2016 TER S TEM SPREJEMAM VSE PRAVICE IN OBVEZNOSTI DOLEČENIH V TEH AKTIH.

Datum:

Udeleženec trenažnega procesa ali zakoniti zastopnik in plačnik

IME IN PRIIMEK (TISKANO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(lastnoročni podpis)